CELEX: 31993R0593
Language: el
Date: 1993-03-08 00:00:00
Title: Κανονισμός (ΕΟΚ) αριθ. 593/93 του Συμβουλίου της 8ης Μαρτίου 1993 για τη σύναψη του πρωτοκόλλου που καθορίζει, για την περίοδο μεταξύ 1ης Ιανουαρίου 1992 και 30ης Σεπτεμβρίου 1993, τις δυνατότητες αλιείας και τη χρηματική συνεισφορά που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μοζαμβίκης όσον αφορά τις σχέσεις τους στον αλιευτικό τομέα

Avis juridique important

|

31993R0593

Κανονισμός (ΕΟΚ) αριθ. 593/93 του Συμβουλίου της 8ης Μαρτίου 1993 για τη σύναψη του πρωτοκόλλου που καθορίζει, για την περίοδο μεταξύ 1ης Ιανουαρίου 1992 και 30ης Σεπτεμβρίου 1993, τις δυνατότητες αλιείας και τη χρηματική συνεισφορά που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μοζαμβίκης όσον αφορά τις σχέσεις τους στον αλιευτικό τομέα  

Επίσημη Εφημερίδα αριθ. L 064 της 16/03/1993 σ. 0001

ΚΑΝΟΝΙΣΜΟΣ (ΕΟΚ) αριθ. 593/93 ΤΟΥ ΣΥΜΒΟΥΛΙΟΥ της 8ης Μαρτίου 1993 για τη σύναψη του πρωτοκόλλου που καθορίζει, για την περίοδο μεταξύ 1ης Ιανουαρίου 1992 και 30 Σεπτεμβρίου 1993, τις δυνατότητες αλιείας και τη χρηματική συνεισφορά που προβλέπονται  στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μοζαμβίκης όσον αφορά τις σχέσεις τους στον αλιευτικό τομέαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι τα συμβαλλόμενα μέρη, σύμφωνα με τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μοζαμβίκης όσον αφορά τις σχέσεις τους στον αλιευτικό τομέα, που υπογράφηκε στο Μαπούτο στις 30 Σεπτεμβρίου 1988,  διεξήγαγαν διαπραγματεύσεις για να καθορίσουν τις τροποποιήσεις που πρέπει να γίνουν στο πρωτόκολλο που επισυνάπτεται σ' αυτήν τη συμφωνία κατά τη λήξη της περιόδου εφαρμογής του πρώτου πρωτοκόλλου- ότι, κατόπιν αυτών των διαπραγματεύσεων, ένα νέο πρωτόκολλο, το οποίο καθορίζει, για την περίοδο μεταξύ 1ης Ιανουαρίου 1992 και 30 Σεπτεμβρίου 1993 τις δυνατότητες αλιείας και τη χρηματική συνεισφορά που προβλέπει η συμφωνία, μονογραφήθηκε στις 15  Οκτωβρίου 1991- ότι η έγκριση αυτού του πρωτοκόλλου είναι προς το συμφέρον της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το πρωτόκολλο που καθορίζει, για την περίοδο μεταξύ 1ης Ιανουαρίου 1992 και 30 Σεπτεμβρίου 1993 τις δυνατότητες αλιείας και τη χρηματική συνεισφορά που προβλέπονται στη συμφωνία της Ευρωπαϊκής Οικονομικής Κοινότητας και της κυβέρνησης της Λαϊκής  Δημοκρατίας της Μοζαμβίκης όσον αφορά τις σχέσεις τους στον αλιευτικό τομέα, εγκρίνεται εξ ονόματος της Κοινότητας.  Το κείμενο του πρωτοκόλλου επισυνάπτεται στον παρόντα κανονισμό. Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το πρωτόκολλο δεσμεύοντας την Κοινότητα. Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Μαρτίου 1993. Για το Συμβούλιο Ο Πρόεδρος N. HELVEG PETERSEN (1) Γνώμη που διατυπώθηκε στις 12 Φεβρουαρίου 1993 (δεν δημοσιεύθηκε ακόμα στην Επίσημη Εφημερίδα).